Arnold Schwarzenegger

Arnold Alois Schwarzenegger (født 1947) er en østerrikskfødt amerikansk kroppsbygger, skuespiller og politiker som var guvernør i California fra 2003 til 2011.

Schwarzenegger oppnådde verdensberømmelse som stjerne i en rekke amerikanske Hollywood-actionfilmer (blant annet Terminator og Total Recall). Han har en stjerne på Hollywood Walk of Fame. Schwarzenegger har 14 titler som kroppsbygger, og vant Mr. Olympia syv ganger.

Han har både østerriksk og amerikansk statsborgerskap.

 Guvernør 

Arnold Schwarzenegger ble valgt til guvernør i California den 8. oktober 2003 etter at et opprop mot den sittende guvernøren Gray Davis skaffet nok underskrifter til å skrive ut nyvalg, et tilbakekallingsvalg. Schwarzenegger stilte til valg som republikaner. Resultatet ble at 55,4 % av velgerne stemte for å kaste Davis, og at 48,6 % stemte for at Schwarzenegger skulle erstatte ham.

Som guvernør kom Schwarzenegger i konflikt med Californias delstatsforsamling som hadde overvekt av demokrater i begge kamre, blant annet kalte han de demokratiske politikerne for «girlie men» («jenteaktige menn»). I 2005 gikk Schwarzenegger på et nederlag da fire lovforslag fra ham var oppe til folkeavstemning og alle fire ble nedstemt. Etter dette nederlaget beveget Schwarzenegger seg inn mot det politiske sentrum og la seg på en ny linje med mindre konfrontasjon ovenfor delstatsforsamlingen. Han ansatte en demokrat, Susan Kennedy, som leder for sin stab. Ved det ordinære guvernørvalget i november 2006 hadde Schwarzenegger gjenvunnet mye av tilliten blant velgerne og han slo motkandidaten, Californias finansminister Phil Angelides, med 56 % av stemmene.

Schwarzenegger regnes til den liberale fløyen blant republikanerne, og har som guvernør engasjert seg sterkt for miljøvern og reduksjon i klimautslipp.

Det har blitt spekulert i av noen om at republikanerne vil ha Schwarzenegger som en fremtidig presidentkandidat,VG Nett: Schwarzenegger blir gjerne president men da kreves det en grunnlovsendring, siden Schwarzenegger ikke er født i USA. Han er både østerriksk og amerikansk statsborger, det amerikanske statsborgerskapet fikk han i 1983. I 2008 var han aktiv i valgkampen for republikanernes presidentkandidat John McCain.

 Karriere som kroppsbygger 
 Vunnet Mr. Universe totalt fire ganger: én gang som amatør 1967, og tre ganger som "Pro" 1968–1970
Vunnet Mr. Olympia totalt syv ganger: seks ganger kontinuerlig i årene 1970-1975, og én gang i (1980)
På slutten av sin konkurransekarriere skrev Arnold en rekke bøker. De mest populære av dem er kroppsbyggingsbøker: "The New Encyclopedia of Bodybuilding", "Bodybuilder Development" og en samling av individuelle treningsprogrammer. I 2023 kom boken "Be Useful. Syv livsregler".

 Privatliv 
Schwarzeneggers far, Gustav Schwarzenegger, var politisjef (gendarmerikommandant).

26. april 1986 giftet Schwarzenegger seg med TV-journalisten Maria Shriver, niese av tidligere president i USA John F. Kennedy i Hyannis i Massachusetts. Presten Rev. John Baptist Riordan foretok vielsen i St. Francis Xavier Roman Catholic Church.Maria Owings Shriver Wed To Arnold Schwarzenegger

Paret har fire barn:
 Katherine Eunice Schwarzenegger, født 13. desember 1989
 Christina Maria Aurelia Schwarzenegger, født 23. juli 1991
 Patrick Arnold Schwarzenegger, født 18. september 1993
 Christopher Sargent Shriver Schwarzenegger, født 27. september 1997

Schwarzenegger har også et barn, Joseph Baena, fra et utenomekteskapelig forhold med familiens vaskehjelp. Baena ble født tre uker før Schwarzeneggers yngste sønn Christopher. Først da Baena var ti år ble det offentlig kjent. Heller ikke Schwarzeneggers ektefelle kjente til Baena. Og dette var den direkte årsaken til ekteparets skilsmisse kort tid senere.

Under Russlands invasjon av Ukraina 2022 lagde han en videofilm med budskap til russiske soldater, hvor han blant annet sa at «deres liv, deres lemmer og deres framtid blir ofret for en meningsløs krig som er fordømt av hele verden».«Arnold Schwarzenegger makes a direct appeal to Russians being lied to about Ukraine: 'Your futures are being sacrificed for a senseless war'», Business Insider, 17. mars 2022

 Filmkarriere 
Actionlegendens første film var den kritiker- og publikumshatede Hercules in New York (1969), hvor han ble kreditert med kroppsbyggernavnet sitt, Arnold Strong 'Mr. Universe'. I tidligere versjoner av filmen ble stemmen hans dubbet, men det har blitt gitt ut DVD-versjoner senere med stemmen til Schwarzenegger også. I 1976 vant han sin første Golden Globe for dramakomedien Treningshunger, i kategorien beste debut i en film.

Han fikk sitt virkelige gjennombrudd seks år senere, i filmen Conan the Barbarian (1982), hvor han spiller en slave på jakt etter hevn mot krigsgeneralen som drepte stammen hans. Han gjentok rollen to år senere i Conan the Destroyer fra 1984.

Samme år kom spilte han den rollen som har gjort ham virkelig berømt – som Terminator i The Terminator, hvor han spiller en maskin som har i oppdrag å drepe hovedpersonen Sarah Connor. Denne filmen fikk strålende kritikker, fremfor alt grunnet Schwarzeneggers innsats. Han ble 1980-årenes store actionhelt, og medvirket i filmer som Red Sonja (1985), Commando (1985), Rått parti (1986), Predator (1987), The  Man (1987) og Red Heat (1988), i tillegg til komedien Twins (1988).

I 1990 spilte han enda en rolle som han gjerne blir husket for på folkemunne, nemlig den tilsynelatende normale Douglas Quaid i Total Recall (1990). Her har karakteren hans en drøm om å dra til planeten Mars, og det gjør han – spørsmålet er om det som skjer er virkelig eller ikke. Samme år spilte han i komedien Førskolepurk, og to år senere gjentok han rollen som Terminator i Terminator II – Dommens dag, bare at han nå beskytter Sarahs sønn John fra å bli drept av en mer kraftfull og avansert Terminator. Filmen fikk enda mer strålende kritikker enn den første, og Schwarzenegger er på toppen av karrieren.

I 1993 spilte han i en ny actionfilm, Den siste actionhelten, hvor en gutt er en stor fan av Schwarzenegger, men som plutselig blir kastet ut i en av filmene hans og får føle hvor virkelig filmen er. Året etter spilte han hovedrollen i en ny storfilm, James Camerons Sanne løgner, hvor han spiller mot Jamie Lee Curtis. Her er han en hemmelig spion som oppdager at kona muligens er utro, og prøver å finne ut sannheten, samtidig som han må nedkjempe terrorister.

For komedien Junior (1994) ble han nominert for Golden Globe for beste skuespiller i en komedie/musikal, i en film hvor han melder seg frivillig til å bli gravid i forbindelse med et forskningsprosjekt. I 1996 spilte han i to filmer, actionfilmen Eraser og komedien Jingle All the Way. I 1997 prøvde han seg med en superskurkrolle i Batman & Robin, men filmen ble totalslaktet, og Schwarzenegger fikk heller ikke altfor gode kritikker for sin tolkning av Mr. Freeze. Han rundet av årtusenet med å spille i End of Days (1999), og startet det nye med en ny actionfilm, Den sjette dagen (2000).

I 2002 fortsatte han med en ny actionfilm, denne gangen Collateral Damage. Deretter gjentok han rollen som Terminator igjen i Terminator 3: Rise of the Machines (2003), hvor han nok en gang må beskytte John Connor fra å bli drept av en nyere og mer moderne Terminator. Denne filmen fikk imidlertid ikke så god kritikk som de to første.

Så spilte han en heller liten rolle i Jorden rundt på 80 dager (2004) før han trakk seg tilbake fra skuespill for å bli guvernør i California. Han vendte tilbake for å spille en liten cameorolle i The Expendables (2010), og den rollen utvides i oppfølgeren The Expendables 2 i 2012, nå som han ikke har guvernørrollen å tenke på lenger. I disse filmene forenes han for aller første gang med sine med-actionlegender og venner, Sylvester Stallone og Bruce Willis. Han skal også spille i Last Stand i 2013, og det ryktes at han har enda flere filmer på plakaten i det vel omtalte comebacket – de fleste er i actionsjangeren, selv om han for lengst har passert 60.

 Filmografi 
 År  Tittel på engelsk  Rolle  Merknader 1970  Hercules in New York  Herakles  Kreditert som Arnold Strong"At the End Polls, Arnold Is The Candidate to Watch" - USA Today 1973  The Long Goodbye  Hood in Augustine's office  1974  Happy Anniversary and Goodbye (TV-film)  Rico  1976 Stay Hungry Joe Santo  1977  Pumping Iron (dramadokumentar)  Seg selv   1979  The Villain  Handsome Stranger  1979  Scavenger Hunt  Lars, Gym Instructor  1980  The Jayne Mansfield Story (TV-film)  Mickey Hargitay  1982  Conan the Barbarian  Conan  1984  Conan ødeleggeren  Conan  1984  The Terminator  Terminator (T-800)  1985  Red Sonja  Kalidor  1985  Commando  John Matrix  1986  Rått parti  Mark Kaminsky, aka Joseph P. Brenner  1987  Predator  Major Alan 'Dutch' Schaeffer  1987  The Running Man  Ben Richards  1988  Rød purk  Captain Ivan Danko  1988  Twins  Julius Benedict  1990  Total Recall  Douglas Quaid/Hauser  1990  Førskolepurk  Detective John Kimble  1991  Terminator II - Dommens dag  Terminator (T-800)  1993  Den siste actionhelten  Jack Slater/Seg selv  1994  Sanne løgner  Harry Tasker  1994  Junior  Dr. Alex Hesse  1994  Beretta's Island  Seg selv  (cameo) 1996  Jingle All the Way  Howard Langston  1996  Eraser  U.S. Marshal John 'The Eraser' Kruger  1997  Batman & Robin  Mr. Freeze/Dr. Victor Fries  1999  End of Days  Jericho Cane  2000  Den sjette dagen  Adam Gibson/Adam Gibson Clone  2001  Dr. Dolittle 2  White Wolf  (stemme)  2002  Collateral Damage  Gordy Brewer  2003  The Rundown  Bar Patron  (cameo) 2003  Terminator 3: Rise of the Machines  Terminator (T-850 Model 101)  2004  Jorden rundt på 80 dager  Prince Hapi  2005  The Kid & I  Seg selv  (cameo) 2008  Crood Awakening  Crood  (stemme) 2009  Terminator 4: Salvation  Terminator (T-850 Model 101)  (cameo) 2010  The Expendables  Trench  (cameo) 2012  The Expendables 2  Trench  2013  The Last Stand  Sheriff Ray Owens  2013  Escape Plan  Emil Rottmayer  2014  Sabotage  John "Breacher" Wharton  2014  The Expendables 3  Trench  2015  Two and a Half Men  Lieutenant Wagner  1 episode 2015  Maggie  Wade Vogel  2015  Terminator Genisys  Guardian  2017  Aftermath  Roman  2017  Killing Gunther   Gunther  

 Referanser 

 Eksterne lenker 

 Guvernørens offisielle side
 Valgkampside

 Tale til Det republikanske partikonvent 1994 - YouTube. Del 2.

Kategori:Guvernører i California
Kategori:Skuespillere fra USA
Kategori:Kroppsbyggere
Kategori:Hollywood Walk of Fame
Kategori:Personer fra USA født i Østerrike
Kategori:Personer fra Bezirk Graz-Umgebung
Kategori:Skuespillere innen dataspill